Die Nederlandse nasionale rugbyspan is ’n nasionale sportspan wat Nederland in rugby verteenwoordig. Die span het vir die eerste keer in 1930 teen België gespeel. Rugby in Nederland word geadministreer deur die Nederlandse Rugbybond. Die Nederlandse rugbyspan is tans (4 Desember 2019) 25ste op Wêreldrugby se wêreldranglys gelys.
Nederland het hulle eerste internasionale rugbywedstryd op 1 Julie 1930 teen België gespeel. België kon die wedstryd 6–0 wen. Nederland het weer teen België gespeel as ook teen Duitsland en Roemenië.
In die 1940’s het die span gereeld teen België en Duitsland gespeel. In die 1960’s het die span gereeld teen Wes-Duitsland gespeel. Die span het in die dekade ook teen Pole, Swede, Spanje en Tsjeggo-Slowakye gespeel.
Tydens die 2010–11-seisoen het hulle al vyf hul wedstryde verloor, met die eerste teen Tsjeggië 25–13, gevolg deur ’n verlies van 29–10 teen Duitsland. Hulle het toe teen onderskeidelik 32–18, 30–18 en 22–15 teen Pole, België en Moldowa verloor.
Die 2011-’12 -seisoen het met ’n verdere 23–7-verlies teen Duitsland begin, gevolg deur ’n 22–10 teen Tsjeggië en die slegste van die lot, met ’n slagting van 58–3 deur België. Hulle het daarna iets gehad om oor te glimlag, al het dit geen uitkoms vir hul finale posisie gehad nie, aangesien hulle Moldowa met 40–26 verslaan het, maar ’n baie teleurstellende jaar afgesluit het met ’n verlies van 32–19 teen Pole.
Die seisoen 2016–17 is een van die beste seisoene tot nog toe vir Nederlandse Rugby. Die jong en redelik minder fisieke span in hul poel van die FIRA European Nations Cup 1B kon daarin slaag om op die tweede plek te eindig. Die baie gemotiveerde, jong span speel opwindende vinnige rugby en moet as ’n opkomende rugbynasie beskou word.
Nederland het teen 4 Desember 2019 131 van hulle 300 toetswedstryde gewen, ’n wenrekord van 43,67%.
Nederland se toetsrekord teen alle lande: (Korrek op 4 Desember 2019)
↑ 6,0 6,1 (en) "International Rugby Union Statistics – Netherlands". ESPNscrum. Besoek op 4 Desember 2019.
Ontsluit van "https://af.wikipedia.org/w/index.php?title=Nederlandse_nasionale_rugbyspan&oldid=2084142"
Last edited on 4 Desember 2019, at 20:30